ישנן סיבות רבות וטובות לקחת יום חופש ולנסוע לחיפה, אחת מהן ואם לא העיקרית היא המגוון הקולינרי הקיים ברחבי העיר. שאלתם איפה לאכול? לפניכם כמה מן המסעדות היותר איכותיות ומומלצות. ושיהיה בתיאבון!
אחד הדברים החשובים ביותר ביום כיף הוא למצוא איפה לאכול. הרי החוויה הקולינרית היא חלק בלתי נפרד מהבילוי ויש לתת לה מקום של כבוד. לכן אם הגעתם לחיפה, מלבד כל האטרקציות אותן כדאי שלא לפספס, מומלץ ורצוי לשלב את המקומות הבאים בתכנון ולהעשיר את היום שלכם, כמו גם את הטעם בפה, במידה משמעותית.
חיפה בעיקר מאופיינת עם האוכל המקומי שלה ולכן כאשר מגיעים אליה מומלץ שלא לוותר על חומוס או שווארמה. אם בחומוס עסקינן ומתחשק לכם לנגב מנה איכותית, כתתו רגליכם אל החומוסייה המיתולוגית של "אבו שאקר". ואם מתחשק לכם שהחומוס יהיה מנת צד של אוכל מזרחי, מוטב כי תגיעו למסעדת "אבו יוסף", מסעדה אשר הפכה למוכרת בעיקר בשל מנת החומוס שמגישה אולם מציעה גם מטעמים נוספים בתפריט כמו עלי גפן ושיפודים.גם במסעדת "רולא" מומלץ לבקר וליהנות מאוכל ביתי של המטבח השאמי וכן במסעדת "כולא" המציעה תפריט עונתי, משתנה וססגוני.
לאלו מכם שהגיעו לחיפה כזוג ומחפשים היכן לאכול ארוחה רומנטית, גם בתחום זה תוכלו למצוא שפע של אפשרויות ברחבי העיר. ביניהן "מסעדת הנמל 24" שהפכה לשם דבר בשל הסגנון האירופאי אך החם ומזמין בו זמנית. גם "רפאלו" זהו מקום בו תוכלו ליהנות מארוחה זוגית אינטימית. האוכל טרי ומיוצר מאפס במקום ובשטח המסעדה פועלת גם מעדנייה בה ניתן לרכוש מגוון מוצרים ולקחת עמכם הביתה. מקום נוסף בו מומלץ לבקר כזוג לארוחה רומנטית הוא "איזבלה בר".
אוכל אסייאתי– "צ'וקה" היא מסעדה טעימה ואיכותית בה תוכלו ליהנות ממגוון טעמים של המטבח האסיאתי. גם "סמוראי" היא מסעדה בה תוכלו להתנסות כאשר התפריט שלה הנו מבוסס על טהרת האוכל התאילנדי ואם מתחשק לכם לגוון עם סושי מסעדת "פרנג'ליקו" היא הכתובת עבורכם.
אוכל בשרי– אם מתחשק לכם לאכול ארוחת צהריים בשרית תוכלו לעשות זאת במגוון מסעדות בקניון ביניהן: "בלאק" ובה המבורגרים, מסעדת "אבו גוש", "צ'יקן גריל" ולה תפריט של עוף ובשרים על האש ועוד. ואם ברצונכם גם ליהנות מבירה טובה לצד האוכל שלכם תוכלו לשבת לאכול ב"טמפל בר", בר אירי ובו מלבד 21 סוגים של בירה מהחבית, תמצאו תפריט בשרי עשיר.
חלבי – אם לא מתחשק לכם בשר בתפריט תוכלו ליהנות גם ממגוון רחב של אוכל חלבי. "הוט פופ" היא לא פחות מאשר להיט, בה ניתן למצוא מאפים ייחודים בטעמים המתאימים כמו כפפה לקהל הישראלי. גם "מיסטר קורן" אלו הם דוכנים שווים ובהם תוכלו ליהנות ממגוון מטעמים קלילים וטעימים.
אוכל רחוב –חיפה ידועה גם באוכל רחוב טעים וייחודי. אחד הדוכנים של אוכל רחוב בהם מומלץ לבקר הוא של "בורקס בכר" העגלה שנמצא בעיר כבר מעל 40 שנה ומגיש סנדוויצ'ים שהם לא פחות מחוויה ולו סניף בקניון. "ביירן מרקט" ו"ניו דלהי סנדוויץ" גם הם דוכני אוכל רחוב בהם כדאי לבקר כשמגיעים לאזור ולו רק בגלל ששמם הולך לפניהם.
כמובן שישנן מסעדות שונות ומגוונות בהן ניתן ליהנות ביום ביקור בחיפה ולכן לפני שאתם מגיעים מוטב כי תעשו מעט שיעורי בית ותתכננו גם היכן תאכלו 🙂 בתאבון!
קוראים לי נועה מלמד ואני אוהבת לקרוא והמון, כרגע אני סטודנטית לתקשורת וחולמת יום אחד להיות עיתונאית. ביום יום אני מחוברת באינפוזיה ל mako, saloona , instagram ו pinterest ובלילות אני אוהבת לצאת אבל בעיקר לצפות בטלוויזיה .
מעוניין לפתוח עסק בקניון?
איריס זינגר – "להיות הורים"